Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 265/14/6606	Lučenec, 12.6.2014
EEČ : 2-47-71-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletých detí XXXXX, nar. 31.05.2006 a XXXXX, nar. 24.11.2008, hoci bol právoplatným rozsudkom Okresného súdu vo Zvolene č.k. 11P 116/2011 zo dňa 11.10.2012 zaviazaný k plateniu výživného mesačne v rozsahu 30 % zo sumy životného minima na každé vyššie uvedené maloleté dieťa zvlášť počnúc dňom 04.12.2012 vždy do 20-teho dňa v mesiaci vopred k rukám matky detí XXXXX, nar. XXXXX, trvale bytom XXXXX 115, túto povinnosť riadne, pravidelne a v plnej výške neplnil vo Zvolene a inde a za obdobie od mesiaca január 2014 do mesiaca apríl 2014 vrátane matke detí XXXXX na výživnom dlhuje celkovú sumu 217,04 €

lebo je nepochybné, že skutok nespáchal obvinený

Odôvodnenie:
	Proti obvinenému XXXXX, nar. XXXXX bolo povereným príslušníkom PZ, OO PZ v Poltári  vedené trestné stíhanie  pre prečin zanedbania povinnej výživy podľa § 207 ods. 1 Tr. zák. na tom skutkovom základe, ktorý je uvedený vo výrokovej časti tohto uznesenia, pričom k začatiu trestného stíhania a vzneseniu obvinenia došlo dňa 12.05.2014. 
	Preskúmaním vyšetrovacieho spisu som zistila, že oznamovateľka XXXXX dňa 14.04.2014 do zápisnice o trestnom oznámení uviedla, že výživné na jej dvoch maloletých synov neplatí jej bývalý manžel XXXXX, ktorý má trvalé bydlisko na adrese XXXXX, XXXXX. Zo zápisnice o výsluchu podľa § 196 odsek 2 Trestného poriadku ako aj z rozsudku Okresného súdu vo Zvolene č.k. 11P 116/2011 zo dňa 11.10.2012 a tiež rodných listov oboch maloletých detí vyplýva, že otcom detí a teda podozrivým je XXXXX, nar. 10.12.1977, trvale bytom Pustý hrad 590/3, XXXXX. Aj napriek týmto skutočnostiam poverený príslušník PZ začal trestné stíhanie a  vzniesol obvinenie z prečinu zanedbania povinnej výživy podľa § 207 odsek 1 Trestného zákona XXXXX, nar. XXXXX, trvale bytom XXXXX, XXXXX a nie XXXXX, nar. 10.12.1977, trvale bytom Pustý hrad 590/3.
	Z vyššie uvedených skutočností vyplýva, že otcom maloletých detí XXXXX a XXXXX je XXXXX, nar. 10.12.1977, ktorému bola rozsudkom Okresného súdu vo Zvolene uložená vyživovacia povinnosť vo výške 30 % zo  sumy životného minima mesačne  a teda podozrivým z prečinu zanedbania povinnej výživy podľa § 207 odsek 1 Trestného zákona je otec maloletých detí a nie XXXXX, nar. XXXXX, proti ktorému je vedené trestné stíhanie. 
	Podľa § 215 odsek 1 písm. c/ Trestného poriadku prokurátor zastaví trestné stíhanie ak je nepochybné, že skutok nespáchal obvinený. Keďže je nepochybne preukázané, že vyživovaciu povinnosť voči maloletým deťom Kandráčovým si neplní XXXXX, nar. 10.12.1977, bolo potrebné trestné stíhanie vedené proti XXXXX, nar. XXXXX v zmysle § 215 odsek 1 písm. c/ Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka